Puhun nyt suoraan.
Heti sisään astuttuani näin, miten erityinen paikka tämä on.
Haluan vangita tämän taikuuden ja saada firmasi osaksi Goldinia.
Tämä tulee sinulle yllätyksenä, mutta tahtoisin ostaa yrityksesi.
Tiedätkö, Ken… Minä kunnioitan sinua.
Et kuitenkaan ole ensimmäinen minua lähestynyt ostajaehdokas.
Firmamme on vasta kaksivuotias. En ole harkinnut sen myymistä.
Goldin on kasvanut räjähdysmäisesti. Sillä on hyvä maine ja TV-sarja.
En silti myy yritystäni näin nopeasti,
ellei tarjous ole uskomaton.
Sinun on vakuutettava minut aikeistasi yritykseni suhteen,
jotta harkitsisin kauppoja.
Visionani on kasvattaa Goldinista -
miljardiluokan yritys vielä jonakin päivänä.
Elokuvaesineistö, Hollywood-rekvisiitta ja viihde trendaavat nyt keräilyalalla.
Studio Auctions sopisi minulle, mutta Brad on taitava liikemies.
Hän on myös koulutettu liiketalousjuristi.
Kävi miten kävi, tarvitsemme tämän diilin.
Kysypä itseltäsi, tahdotko olla pieni kala valtameressä -
vai saman tien miekkavalas.
Yhdessä olisimme miekkavalas. Hallitsisimme tätä alaa.
Yritys on kuin oma lapseni. Keräily on intohimoni.
Olen tehnyt tätä sydänverelläni, ja olen ylpeä saavutuksistani.
GOLDIN: MUISTOESINEIDEN MESTARIMEKLARIT
LOS ANGELES, KALIFORNIA
Goldinilla eletään ratkaisun hetkiä.
Avasimme uusia ovia globaalisti.
Sain vihdoin myyntiin Logan Paulin harvinaisen Pikachun.
Ensi vuonna järjestämme suuren Pokémon-huutokaupan.
Löysin uuden ultraharvinaisen Honus Wagnerin.
Nyt yritän ostaa Studio Auctionsia laajentaakseni vaikutusvaltaamme.
Murskaamme ennätyksiä joka kategoriassa.
Lisäksi ovella on vuoden suurin tapahtuma, The National Card Show.
Siellä tahdon tehdä jotain suurta.
Oikealla hetkellä on pantava parastaan.
PHILADELPHIA, PENNSYLVANIA
GOLDININ PÄÄKONTTORI
Onko pieni postipäivä? -Posti tuli.
Ai siis pienikö?
Ainahan paketeista jotain hyvää löytyy.
Viilsin itseäni. -Älä pilaa huollettuja kynsiäsi.
Täällä ei pienestä hätkähdetä.
Ry on erityinen tyyppi. -Tästä ilahdutte.
Cooper Flagg -superprismakortti.
Eikä. Mieletön juttu.
Tuo on täydellinen kortti messuille. -Mahtavaa.
The National Sports Collectors Convention on ovella.
Messut pidetään kerran vuodessa, ja nykyään ne ovat kansainväliset.
Ne ovat keräilyalan Super Bowl.
Minkähän arvoinen tämä on?
Myimme yhden 84 000 dollarilla. -Muistaakseni 85 000.
Hinta oli 84 500 dollaria. Hoidin kaupan ja muistan sen.
Tästä saa enemmän. -Siistiä.
Varmaan yli 60 000.
Varmasti. Dallasin ykkösvalinta.
Nämä messut ovat vuoden suurin keräilytapahtuma ja tärkeät Goldinille.
Niistä seuraa aina paineita.
Hyvä eka laatikko. -Nämä on teipattu kunnolla.
Saatat tarvita hanskoja.
Tämä onkin kiinnostava. -Se on päärynäpallo.
Tuo liittynee Muhammad Aliin ja Joe Frazieriin.
En ole noin vanha.
Ilman hanskojakin voin katsoa nimmareita. -Katsohan.
Tämähän on täynnä nimiä.
Floyd Patterson on mukana.
Sitten on Joe Frazier eli Smokin' Joe. -Kiva.
Siistiä. -Fung, sinäkö tuon löysit?
Se ei ole supeprisma, mutta… -Voi luoja.
Miten menee?
Thanásis, kiva nähdä.
Mitä sinulle kuuluu, Ken?
Hyvää. Entä itsellesi?
Hyvää. Treeniä ja arkista aherrusta.
Thanásis Antetokoúnmpo pelaa Milwaukee Bucksissa -
ja juontaa podcastia Thanalysis.
Se on suosituimpia ja nopeimmin kasvavia koripallopodcasteja.
Pelaaja keskittyy suoritukseensa täysin.
Tiedätkö National Sports Collectors Conventionin?
Olen kuullut siitä.
Se on iso keräilytapahtuma.
Sinne tulevat aivan kaikki.
Suunnittelen paneelia, joka striimataan eBay Liven kautta kaikkialle maailmaan.
Tahtoisin vieraiksi koko veljeskatraanne.
Antetokoúnmpon veljeksiä on viisi.
Neljä pelaa ammattilaiskoripalloa. Tunnetuin on Giánnis.
Hän on voittanut kaksi NBA-mestaruutta -
ja lienee nyky-NBA:n paras pelaaja.
Thanásis on vanhin ja pelaa myös NBA:ssa.
Kostas voitti NBA-mestaruuden katraan ensimmäisenä vuonna 2020.
Alex on kuopus ja pelaa ammattilaiskoripalloa Kreikassa.
Sano Giánnisille, että tuon paikalle aivan erityisiä kortteja.
Hän kinuaa niitä vähän väliä.
Messuosastollemme tulee näytille -
taustalevy, joka oli pelikäytössä,
kun Bucks voitti NBA-mestaruuden sinun ja Giánnisin johdolla.
Ehtisitkö mitenkään käydä täällä signeeraamassa taustalevyn?
Nämä veljekset ylittävät koripallon rajat -
ja siirtyvät popkulttuurin puolelle.
Jos saan heidät live-paneeliin vuoden suurimmilla keräilymessuilla,
se olisi sulka Goldinin hattuun.
Mitä tuumaat?
Minulle vaakakupissa painaa eniten, että tykkäämme tehdä asioita perheenä.
Kiitos. Siitä tulee hauskaa. Odotan innolla perheenne näkemistä.
Piristit viikkoani. Kiitos.
Hienoa. -Nähdään sitten.
Kiitos. Hyvää päivänjatkoa. -Samoin.
VARATTU GOLDINILLE
PAMAUSMITTARI
A.J. ja Big Justice ovat vaikuttajia,
joilla on yhteistyökumppaneita kautta maailman.
Sieltä he tulevat. -Terve, jätkät.
Heidän brändinsä on valtava.
Olemme Costco-jätkiä. Totta kai syömme kanaa kaupassa.
Totta kai treenaamme renkailla.
Onko rahaa mennyt yli 150 dollaria…
…vai alle 150 dollaria?
Fanitan teitä. -Kiitos.
Olette tosi hauskoja ja suosittuja. -Kiitos kehuista.
Olen intona tästä. Saamme arvokasta markkinointiapua.
Vaikuttajat houkuttelevat alalle lisää keräilijöitä.
Se tietää lisää rahaa Goldinille ja koko alalle.
Miten menee? Kiva kun katsotte.
Legendat A.J. ja Big Justice ovat täällä.
Esittelemme teille huikeita esineitä.
Aaron Judge käytti näitä äitienpäivän pelissä.
Voi hitsipilli! Japanilainen taskuhirviö!
Mitä se saa?
Kymmenen isoa pamausta!
Pam, pam…
Nollataan. -Pam!
Poikki. -Hienoa.
Ryan… -Olet paras.
Ken toivoo vaikuttajayhteistyötä.
Goldinin on tärkeää lähteä mukaan vaikuttajapeliin -
ja hankkia heihin liittyviä keräilyesineitä.
Tämä uniikki esine kävisi kaupaksi Goldinilla.
Miten hyötyisimme sen myymisestä?
Kasvattaisitte brändiänne entisestään.
Mitä tuumit? -Enpä tiedä.
Olette kuumaa kamaa.
Some on täynnä brändäämiänne esineitä.
Pyydä Charizardia.
Vaihdatko Charizardin mittariimme?
Vaihtaisin, jos voisin.
Charizard mittarista? -Ainahan sitä kysyä voi.
Tehdään se. -Huutokaupataanko mittari?
Kuule. -Big Justice saa päättää.
Huutokauppaamme mittarin.
Huutokaupataan se. Lisää pamauksia maailmalle.
Pam!
Tahdomme kasvaa kansainvälisesti.
On hauskaa myydä mittari. Sillä on myyntiarvoa.
Pamautellaanko lisää? -Vaikka tuon tyypin luona.
Meilisi saa viisi isoa pamausta!
Pam!
CHICAGO, ILLINOIS
Katsokaa nyt tätäkin. -Siistiä.
Olemme kuin lapset karkkikaupassa. Olen käynyt täällä lapsesta asti.
Tehdäänkö tänään kauppaa?
Frankie D, oletko valmis? -Hieno ständi.
Kaikki näillä messuilla tuntevat Goldinin.
Olen nyt alani ykkönen. Minut tunnetaan suurimpana.
Olen tuttu somesta, TV:stä ja ennätyskaupoistani.
Olen näiden messujen kunkku.
Kiva nähdä. -Samoin. Hauskoja messuja.
Tuo on 500 000 taalan kortti. -Ihan pähkähullua.
Kuka olet? -Evan.
Hauska tavata. -Moi. Olette komeita.
Olen ihan intona.
Kun tänä vuonna astuin messuhalliin,
näin ympärilläni lähemmäs miljardin arvosta esineistöä.
Jestas. Tämä on aivan huikeaa.
Teen kaikkeni, jotta saamme kaiken arvokkaan meille myyntiin.
Tuo on arvokas kortti. Tehdään diili.
Kiitos paljon. -Kiitos.
Hei, Gary. -Moi.
Mitä sinulle kuuluu?
Tunnetteko te? -Olemme tavanneet.
Mitä kuuluu? -Kiva nähdä.
Hyvin hurisee. -Toin yhden jutun.
JUONTAJA
Toronto-superprisma. Asiaa. -Ken huutokauppaa sitä.
Gary Vee on tunnettu liikemies.
Hänellä on yli 50 miljoonaa seuraajaa somessa -
ja brändi nimeltä VeeFriends.
Brändin hassunkuriset piirroshahmot opettavat lapsia toimimaan oikein.
Kuvaa meille promovideo.
Mielihyvin. -Kehu korttia.
Jätän teidät kuvaamaan videota.
Lataamme sen heti nettiin ja teemme myyntiennätyksen.
Kiitos ja onnea. -Kiitos.
Goldin!
Goldin on innoittava brändi.
Goldin!
Keräilijät arvostavat sitä.
Tässä eBay Livessä esittelemme voimiamme -
tuomalla pöytään globaaleja supertähtiä.
Thanásis, OLETTEKO TULOSSA?
Liven alkuun viisi, neljä, kolme, kaksi, yksi…
Kuinka hurisee, Chicago National?
Asiaa!
Live alkoi, emmekä olleet kuulleet Antetokoúnmpon veljeksistä.
Lavalla on nyt Ken Goldin. Antakaa aplodit!
Kiitos, Aaron.
On hauska olla täällä. -Samat sanat.
Onkohan yleisö täällä meidän vuoksemme?
Luultavasti jonkun muun vuoksi. -Selvä.
Tilanne oli paha. Yritin viivyttää.
Paikalla olijoiden lisäksi -
meillä on verkossa katsojia ympäri maailmaa.
Mietin, oliko sattunut aikataulusekaannus.
Supertähtien kanssa kaikki on mahdollista.
Väkeä on New Yorkista, Kaliforniasta ja Myrtle Beachiltä.
Minua hikoilutti.
Katsojia on Lontoosta ja kaikkialta.
Se on tosi siistiä.
Voisin tehdä tätä koko päivän,
mutta minulla on vaimo ja lapsia,
ja valojen alla on kuuma.
Kiitos kärsivällisyydestänne, katsojat.
Veljekset tulevat parin minuutin päästä.
Hetkinen vain.
Täällä on tuhansia faneja. Kaikki katseet kohdistuvat meihin.
Hetkinen. No niin, jengi. Alkakaa intoilla.
Onko hetki koittanut? -Menoksi.
Valmistaudutaanpa.
No niin, jengi. Oletteko valmiita?
Toivotetaan veljekset tervetulleiksi.
Tässä tulevat Thanásis,
Alex, Kostas -
ja Giánnis Antetokoúnmpo!
Tapaamme vihdoin kasvotusten. -Moikka.
Mitä mies?
Arvokkain pelaaja!
Onnea, Thanásis. Pääsit Kreikan maajoukkueeseen.
Kiitos. -Siitä tulee mahtavaa.
Giánnis, vuonna 2020 myin LeBron James -kortin 1,5 miljoonalla.
Se oli ennätys uudesta koriskortista.
Sittemmin myin sinun NT-logokorttisi.
1,8 miljoonaa. -Hän tiesi summan!
Hinta oli 1,8 miljoonaa, uusi ennätys.
Giánnis on keräilijä. Montako logokorttia sinulla on?
En voi paljastaa sitä. -Selvä, mutta ainakin yksi.
Luultavasti enemmän. Ehkä muutama.
Veljeksissä hienointa on, että he harrastavat keräilyä.
Keneltä urheilijalta haluaisitte muistoesineen?
Ehkä Tiger Woodsin mailan.
Se on hyvä. Tiger on mestari.
Jotain Michael Jordanilta.
Odotin nyrkkeilyä. -Taatusti jotain Mike Tysonilta.
Entä Ali?
Hän on yksi kaikkien aikojen huipuista. -Muhammad Ali.
Julkistamme nyt uutisen.
Alkuvuodesta 2026 -
Goldin ja Antetokoúnmpot järjestävät hyväntekeväisyyshuutokaupan.
Tuotto menee kokonaisuudessaan Charles Antetokoúnmpon perhesäätiölle.
Goldin on tästä ylpeä. -Kiitos.
Veljekset perustivat säätiönsä -
auttaakseen vähäosaisia, ja asia on heille tärkeä.
Olen todella ylpeä tästä.
Jos voin auttaa veljeksiä ja heidän säätiötään,
ilahdutan sekä itseäni että heitä.
Hauskoja loppumessuja.
Vierainamme olivat Kostas, Alex, Thanásis ja Giánnis.
Kiitos.
Vedin mahtavan eBay Liven tuhannen katsojan edessä.
Olen innoissani.
Toivottavasti tiimini haalii meille myytävää.
Mahtavaa, kiitos.
Katsokaa. Olemme The Nationalissa.
Tässä ovat Gary Vee ja superprismakortti.
Kortti on myynnissä Goldinilla.
On kunnia saada tämä huikea kortti Goldinille.
Minulla on hauska yllätys.
Selvä. -Mitä tuumit?
Jestas. Vedätätkö minua, jäbä?
Tämä on vuoden 1998 palkintokortti. -Voi pojat.
Kuvakin löytyy. -Alkuperäistaiteilijalta.
Mitä?
Mitsuhiro Arita on alkuperäisiä Pokémon-taiteilijoita.
Hän on kuvittanut yli 600 keräilykorttia.
Tuo piirros on huikea lisäys.
Kortti menisi huutokaupassa kuin kuumille kiville.
Totta, mutta haluan tarjota jotain myös aloitteleville keräilijöille.
Tämä sopisi siihen. Siksi harkitsen yksityiskauppaa.
Kyllä sekin järjestyy, mutta mahdollisia ostajia on vain muutama.
Huutokaupassa tästä voisi saada lonkalta heitettynä puoli miljoonaa.
Kannattaa pyytää heti kunnon summaa.
Jos emme saa sopivaa tarjousta,
voimme tarjota tätä valikoiduille ostajille.
Sopisiko se? -Se sopii hyvin.
Olet paras. Pannaan toimeksi.
Pidämme sinusta huolta. -Mieletöntä.
Miltä näyttää?
Tuo tyyppi tekstaa takaisin.
Hei, Dave. Miten menee?
Brad, mitä sinä täällä? -Pitkästä aikaa.
Brad on suosittu somettaja ja entinen baseballinpelaaja.
Hänellä on kuulemma pelipaita Lionel Messin lapsuudesta.
Messi-esineet ovat arvokkaita.
Lionel Messi on maailman suosituin jalkapalloilija -
ja keräillyin urheilija heti Michael Jordanin jälkeen.
Tätä paitaa Messi käytti pelissä 10-vuotiaana.
Se on tosi pieni. Miten sait tuon käsiisi?
Messin ystävän isoisä sai sen Grandolin valmentajalta.
Grandoli on lasten jalkapallokerho Messin kotikaupungissa.
Sen riveissä hän varttui.
Siellä Messistä tuli Messi.
Paita oli vuosikymmeniä valmentajan kokoelmassa -
ja voi nyt murskata ennätyksiä.
Valitettavasti isoisä kuoli, ja lapsenlapset uskoivat paidan haltuuni.
Paidan aitous on varmistettava.
Tarvitsen alkuperäkirjeen. Tahdomme kertoa tuon tarinan.
Käännyit oikean tahon puoleen. Millaista hintaa tästä toivotaan?
Perhe tahtoisi aloittaa huutokaupan 25 000 dollarista.
Muita odotuksia heillä ei ole, mutta toiveikkaita olemme.
Ehdottamasi summa kuulostaa hyvältä alulta.
Paidan arvo lienee kuusinumeroinen.
Goldinin avulla rikot vielä Messi-esineiden myyntiennätyksen.
Tuodaan tämä markkinoille. -Tehdään se.
Oli kiva nähdä. -Samoin.
On hauska tavata. Hieno hattu.
Nyt sitä mennään.
Tuo on ensimmäinen Bulls-pelipaita,
jota Michael Jordan käytti ammattilaisena.
Mikä sen hinta on? -Useita miljoonia.
Ehdottomasti miljoonia.
Ali käytti tuota aamutakkia Vuosisadan ottelussa 1971.
Tahdon nähdä sen. -Selvä.
Hyvät suhteet julkkiksiin ja huippu-urheilijoihin -
auttavat minua kasvattamaan Goldinin miljardiluokkaan.
Otetaan kuva. -Ota minusta kuva heti.
No niin. -Siis nyt heti.
Näytän lapsilleni. Ota nyt se kuva.
Poikien perhe on todella läheinen.
Minulle on tärkeää luoda suhde paitsi Giánnisiin,
myös koko muuhun perheeseen.
Tätä nimenomaista taustalevyä -
käytettiin NBA-finaalissa silloin kun sinä voitit mestaruutesi.
Mihin kohtaan signeeraan?
Nämä messut ovat kuin palkinto koko vuoden uurastuksestamme.
Saimme Antetokoúnmpon perheen messuosastollemme.
He signeerasivat taustalevyn ja hengasivat kanssamme.
Tällaiseen minä pystyn.
Huutokaupastanne tulee menestys. Keräämme rutosti rahaa.
Annan myytäväksi myös omia tavaroitani. -Kiitos.
Siitä tulee menestys. -Kiitos. Nähdään taas pian.
Kuunnelkaapa hetki.
Vuoden 2025 National-messuilta hankimme tavaraa myyntiin -
enemmän kuin kolmena aiempana huippuvuotenamme yhteensä.
Asiaa!
Hoidimme homman. Tehtävä suoritettu. Tämä oli huikea päivä.
Kiitos teille kaikille. Tiedän, että olen tiukka.
Onnistuitte myynnissä ja markkinoinnissa, ja osastokin näytti upealta.
Tämä oli huikeaa. Kiitos kaikille.
Asiaa. -Kiitos, Ken.
Nähdään New Jerseyssä.
Hei, Ken. Miten paluumatka meni?
Hyvinhän se. Kiire ei vain hellitä.
Hankit kamaa myyntiin. -Niin.
Oletko harkinnut tarjoustamme?
Olen, ja tarjous oli aika hyvä.
Juttelin alaisteni kanssa yhdessä ja erikseen.
Suoraan sanottuna kysyin, mitä mieltä he ovat sinusta ja Goldinista.
Minulla on huonoja ja hyviä uutisia. Kummat haluat ensin?
Kerron huonot ensin. -Haluan ne aina ensin.
Huono uutiseni on,
että joudut jatkossa ravaamaan Los Angelesissa.
Tiedossa on reissuja.
Hyvä uutiseni on, että suostumme kauppaan.
Mahtavaa. -On ilo ryhtyä yhteistyöhön.
Olen ikionnellinen ja odotan tätä innolla.
Tästä tulee upea, hauska matka.
Kiitos sinulle. Halaa alaisiasi puolestani.
Teimme mahtavan hankinnan alalla, jolle on erittäin vaikea päästä.
Tämä oli miljardiluokan peliliike.
Tulee mieleen se, kun Facebook osti Instagramin.
Tämä nostaa Goldinin aivan uuteen luokkaan.
Olemme intona ja kiitollisia. Kiitos, Ken.
Suurkiitos itsellesi. Hyvää päivänjatkoa. Hei sitten.
Herra Goldin. -Toit kortin takaisin kuten lupasit.
Lupaukset täytyy pitää.
Logan ja minä sovimme Illustratorista pari kuukautta sitten.
Hän on pitänyt sitä erikoistilaisuuksissa, esimerkiksi painiotteluissa.
Ojennan soihdun sinulle. -Harvinaisuuden.
Puen sen kaulaasi. -Selvä.
Nyt Illustrator on vihdoin käsissäni -
ja voimme suunnitella jättimäisen Pokémon tapahtuman.
Tämä painaa. -Näytät hyvältä.
On aika hoitaa homma kotiin. Nyt markkinoidaan kunnolla.
Markkinointi on meikäläisen juttu. -Tiedän.
Onnistumme. Olet huippu.
Hyvää kotimatkaa. -Tienaa minulle hyvät rahat.
Aivan varmasti, ja samalla itsellenikin.
Mikä on pahinta, mitä voi tapahtua? -Pahintako?
Tahdotko kuulla? -En. Minä häivyn.
Olemme kokeneet pahimman. -Niinpä.
Heippa, Ken. -Nähdään, ja kiitos.
Illustratorin ansiosta -
Goldin rikkoo kalleimman julkisesti myydyn Pokémon-esineen ennätyksen.
Ei! Asiaa! -Herra isoherra!
Onko tuo Loganin Illustrator? -Tietty.
Hän teki sen taas. -Kappas vain.
Mene klubille tuo kaulassasi.
Ken astui sisään seitsemän miljoonan kortti kaulassaan.
Hän näytti siistimmältä kuin ikinä.
Nostamme rimaa jatkuvasti. Se inspiroi minua onnistumaan.
Tahdon kaulaani tuollaisen kortin.
Tästä kortista Logan Paul maksoi 5,275 miljoonaa dollaria.
Se on kaikkien aikojen kallein Pokémon-kortti.
Järjestämme alan historian suurimman pelialan keräilykorttihuutokaupan.
Logan tukee meitä markkinoinnissa, ja arvatkaa mitä?
Minulla on pitkällä tähtäimellä vieläkin suurempi uutinen.
Tein sopimuksen Studio Auctionsin ostamisesta.
Se kuuluu nyt yritysperheeseemme. -Asiaa!
Saimme Studio Auctionsin ja Illustratorin.
Olemme osa eBayta. Kauppa käy.
Aina tavoitteiden täyttyessä etenemme kohti suurempaa menestystä.
Uusi tuotekategoria tarjoaa meille uusia tilaisuuksia.
Odotan innolla uusia haasteita ja vaativampia tavoitteita.
Jatkamme samaa rataa, kunnes olemme miljardiluokassa.
Ensi vuonna tavoitamme miljardin. Luotan teidän apuunne.
Tämä vuosi oli kuin pyörremyrsky.
Herranen aika.
Olet huomioinut yksityiskohdat.
Näin myydään maissinaksu!
Hänellä on sikari!
Se on aito. -Eikä!
Saanko halata? -Totta kai.
Jukra, miten hienoa.
Vitsailetko? Uniikki Iverson.
Onko minulla siisti työ? -On.
Voinko luottaa sitoutumiseenne? -Totta kai.
Odotan tulevaa innolla.
Ette kai luule, että hidastan tahtia?
Keräilyesineiden kuningas vasta lämmittelee -
enkä ikinä poistu rakennuksesta.
Astuin kentälle pelaajana Nyt kieriskelen rahassa LA:sta Australiaan
Keräilyn kummisetä pitää hommat aitoina
Huone kuin huone, mä diilin teen
Maailma haluaa meikäläisen aarteet
Soittakaa kaikki Ken Goldinille -Asiaa, Ken
Goldin Auctionsissa meikä on ykkönen
Totta mooses
Tekstitys: Anne Aho